En lugars fundatos por sinyors alemans seguindo un plan cheneral, situatos a lo largo d'as vías de comunicación, chunto a pratos, selvas u terrenos cautivables, a repartición de tierras se fa en parcelas d'egual extensión pa totz os colons, distribuitas en bloques u franchas, se fan servir bomo unidatz de mesura a yeuguata franca (24 ha) a yeuguata flamenca (16,8 ha). A dirección yera asumita por un empresario que recibiba a cambeo d'o suyo treballo o cargo d'alcalde hereditario. Cada nuclio urbán teneba una ilesia propia con un beneficio (widmut) de 1-4 yeuguatas. Como compensación por deixar a lur tierra y por a labor acomandata os colons milloran lur posición social: pueden adquirir biens en propiedat y lis ne reconoixen o dreito de trasmisión, a soben contra l'abono d'un impuesto en diners u especie. Ixe dreito de trasmisión ye indivisible.